cyanic-selkie/wikianc huggingface dataset:
মির্জা গালিব
মৃত্যু
১৮৬৯ সালের ১৫ই ফেব্রুয়ারি মহান কবি গালিব মৃত্যুবরণ করেন এবং তাকে দিল্লীর নিজামউদ্দিন আউলিয়ার মাজারের কাছে পারিবারিক গোরস্তানে দাফন করা হয়৷ বর্তমানে গালিবের সমাধিক্ষেত্র টি চরম অবহেলায় পর্যবসিত।
সম্মাননা
তার ২২০ তম জন্মদিনে (২০১৭) গুগল ডুডল তৈরি করে তাকে সম্মান প্রদর্শন করে।
ব্র্যাড বার্ড
ফিলিপ ব্র্যাডলি বার্ড (জন্ম: ১১ই সেপ্টেম্বর, ১৯৫৭) দুই বার একাডেমি পুরস্কার বিজয়ী মার্কিন চলচ্চিত্র পরিচালক। তিনি মূলত ব্র্যাড বার্ড নামে পরিচিত। ডিজনি এবং পিক্সার স্টুডিওর বিপুল প্রশংসিত ও জনপ্রিয় এনিমেশন ছবি দ্য ইনক্রেডিব্‌ল্‌স ও র‌্যাটাটুই পরিচালনার জন্য তিনি বিখ্যাত হয়েছেন।
নোয়াখালী-১২
নোয়াখালী-১২ আসন ছিল বাংলাদেশের জাতীয় সংসদের নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের আসন ছিল।
ইতিহাস
নোয়াখালী-১২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ডোমেইন রঞ্জন
ডোমেইন রঞ্জন (Domain coloring) হচ্ছে, জটিল চলকের ফাংশনগুলিকে চিত্রিতকরণের একটি পদ্ধতি। ইংরেজি “ডোমেইন কালারিং” শব্দটা ১৯৯৮ সালের দিকে প্রথম ব্যবহার করেন ফ্রাঙ্ক ফেরিস । কিন্তু ধারাবাহিক রঙ ব্যবহার করে ডোমেইন থেকে কো-ডোমেইনে বা ইমেজ প্লেনে ম্যাপ করার পদ্ধতিটা ১৯৯৯ সালে সর্বপ্রথম ব্যবহার করেন জর্জ আডো এবং পল গডফ্রে  গ্রাফিক্সে কালার গ্রিডের মাধ্যমে একে প্রকাশ করেন ডাহ্‌ আর্নল্ড ১৯৯৭ সালে ।
অসেটীয় ভাষা
অসেটীয় ভাষা (Ossetic language) একটি পূর্ব ইরানীয় ভাষা।এটি অসেটিয়া অঞ্চলে বলা হয়, এ অঞ্চল ককেশীয় পর্বতমালার উত্তর ঢালে অবস্থিত। এই ভাষাটি সিদিয়, সারমাশিয়, এলানিয় ভাষা সমূহের সাথে সম্পর্কিত এবং সম্ভবত এই ভাষা সমূহের বংশধর। < অসেটীয় ভাষা অসেটীয় জনগোষ্ঠীর ভাষা। এই ভাষা রাশিয়ার উত্তর অসেটীয়া-এলানিয়া ও সীমান্তের দক্ষিণ অসেটীয়া অঞ্চলে প্রচলিত। অসেটীয় ভাষীর সংখ্যা প্রায় ৬১৪,৩৫০জন। ২০১০সালের এক হিসাবে এদের মাঝে প্রায় ৪৫১,০০০ রাশিয়াতে বসবাস করে। <
ডোমেইন রঞ্জন
অপ্রতুল মাত্রা
একটি বাস্তব সংখ্যার ফাংশন (যেমন f(x)=x^{2}) কে লেখচিত্রে দুইটি কার্তেসীয় স্থানাংক ব্যবহার করে একটা সমতলে অঙ্কন করা সম্ভব। একটি জটিল সংখ্যার ফাংশন যেটার স্বাধীন চলক একটি এমনকি, তারও দুইটি জটিল বা কাল্পনিক মাত্রা থাকে। যেহেতু জটিল সমতল নিজেই দ্বিমাত্রিক সেহেতু একটা জটিল সংখ্যার ফাংশন তার দ্বিমাত্রিক আর্গুমেন্ট এবং দ্বিমাত্রিক মান নিয়ে আসলে একটা চতুর্মাত্রিক ব্যবস্থা। একারণে ত্রিমাত্রিক জগতে সেটাকে চিত্রিত করা মুশকিল। অবশ্য হোমোমর্ফিক ফাংশনসমূহ রিম্যান পৃষ্ঠতলের সাহায্যে প্রকাশ করা সম্ভব।
জটিল সংখ্যার দৃশ্যমান সাংকেতিকীকরণ
কোন একটা জটিল সংখ্যা, এর ফেজ বা দশা(আরেক নাম আর্গুমেন্ট) \theta \, কে হিউ বা রঙের পার্থক্য দ্বারা এবং মডুলাস বা মান r=|z| কে তীব্রতা বা তীব্রতার পার্থক্য দ্বারা প্রকাশ করা হয়। দশা বোঝানোর জন্য রঙ গুলোকে ইচ্ছা মত নির্ধারণ করা যেতে পারে। তবে মাঝে মাঝে সেটা বর্ণচক্র (Color Wheel) অনুসারে হয়। কখনো কখনো দশা কে রঙের বদলে নির্দিষ্ট গ্রাডিয়েন্ট দ্বারা প্রকাশ করা হয়।
অসেটীয় ভাষা
।
ডোমেইন রঞ্জন
জটিল সংখ্যার দৃশ্যমান সাংকেতিকীকরণ
চিত্র:Unit circle domain coloring.png
উদাহরণ
নিম্নে জটিল সংখ্যার সাইন ফাংশন w=\sin(z) কে বাস্তব অক্ষ বরাবর-2\pi থেকে 2\pi এবং কাল্পনিক অক্ষ বরাবর-1.5 থেকে 1.5 পর্যন্ত নিয়ে উপরিউক্ত পদ্ধতিতে আঁকা হল।
চিত্র:Sine.png
তথ্যসূত্র
http://www.ima.umn.edu/~arnold/complex.html
অসেটীয় ভাষা
উপভাষাসমূহ
অসেটীয় ভাষার তিনটি উপভাষা আছে। এর একটি হল দিগর যা উত্তর অসেটিয়া-এলানিয়া অঞ্চলে বলা হয়। আরেকটি উপভাষা ইরন দক্ষিণ অসেটিয়ায় চালু। ৩য় গুরুত্বপূর্ণ উপভাষা জ্যাসীয় হাঙ্গেরিতে চালু ছিল।
লিখন পদ্ধতি
অসেটিয় ভাষা সিরিলিয় লিপিতে লেখা হয়ে থাকে।এছাড়া জর্জিয় লিপিতেও লেখা হয়। আধুনিক ওসেটীয় সাহিত্যিক ভাষার জনক হচ্ছেন কস্টা খেতাগুরভ। < ১৮শ শতাব্দীতে একটি ইরন সাহিত্যিক ভাষা প্রতিষ্ঠা হয়। ১৭৯৮ সালে প্রথম সিরিলিয় লিপিতে লেখা অসেটীয় ভাষার বই ছাপানো হয়। ১৮৪৪ সালে আন্দ্রেস সজরগেন নামক একজন বিজ্ঞানি অসেটিয় ভাষার লিপি সংস্কার করেন।১৯৩৭ সালে পুনরায় সিরিলিয় লিপিটি সংস্কার করা হয় এবং এই লিপিটিই আজ অব্দি ব্যবহার হচ্ছে।
নোয়াখালী-১৩
নোয়াখালী-১৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের আসন ছিল।
ইতিহাস
নোয়াখালী-১৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
আবা খালেদ রশীদ উদ্দিন
জন্ম
বাদশা মিয়া ১৮৮৪ খ্রিষ্টাব্দে অধুনা বাংলাদেশের মাদারীপুর মহাকুমার শিবচর থানাধীন বাহাদুরপুর গ্রামে জন্মগ্রহণ করেন। তার পিতার নাম সাঈদ উদ্দিন আহমদ।
শিক্ষা জীবন
১৮৮৭ খ্রিষ্টাব্দে বাদশা মিয়া পিতার নিকট আরবী বর্ণমালা শিখতে শুরু করেন। নিজ বাড়িতেই প্রসিদ্ধ ক্বারী সৈয়দ আহমাদের কাছে কায়দা বাগদাদী পড়েন। তার পিতার প্রতিষ্ঠিত মাদ্রাসায় বিখ্যাত ক্বারী মোহাম্মদ সাহেবের নিকট বিশুদ্ধ কুরআন তেলাওয়াত শিক্ষা করেন। এর পর নিজ বাড়িতে শ্রীযুক্ত বাবু গুরুদেব পোদ্দারের নিকট জুনিয়ার ক্লাস পর্যন্ত পড়াশুনা করেন। ১৮৯৭ খ্রিষ্টাব্দে তিনি ঢাকার প্রসিদ্ধ মোহসেনীয়া মাদ্রাসায় ভর্তি হন এবং সেখান থেকে জামায়াতে ফাজিল পাস করেন। আরবী, উর্দু, ফারসী ও ইংরেজি ভাষায় তার যথেষ্ট দক্ষতা ছিল।
সামাজিক আন্দলন
শিক্ষা বঞ্চিত মুসলিম সমাজে আধুনিক শিক্ষা প্রসারের লক্ষে নবাব স্যার থাজা সলিমুল্লাহ ও বগুড়ার নবাব আলী বাহাদুরের নেতৃত্বে ১৯০৬ খ্রিষ্টাব্দের ২৬ ডিসেম্বর ঢাকার শাহবাগ বাগান বাড়িতে অনুষ্ঠিত অল ইন্ডিয়া মোহামেডান এডুকেশনাল কনফারেন্সে বাদশা মিয়া যোগদান করেন। ইসলামী জাতীয়তাবাদকে সক্রিয় করার জন্য নবাব স্যার সলিমুল্লাহ মুসলিম লীগ গঠন করার প্রস্তাব করলে তিনি প্রস্তাবটিকে সমর্থন করেন এবং ১৯০৬ খ্রিষ্টাব্দের ৩০ ডিসেম্বর নবাবের শাহবাগস্থ পারিবারিক বাগানবাড়িতে নিখিল ভারত মুসলিম লীগ গঠনের অধিবেশনে তিনি যোগ দেন। ১৯০৭ খ্রিষ্টাব্দে বর্তমান মুন্সীগঞ্জ জেলার রেকাবী বাজারে মুসলিম লীগকে জোরদার করার লক্ষে অনুষ্ঠিত কনফারেন্সে নবাব সলিমুল্লাহ সভাপতি এবং ফরায়েজী আন্দোলনের নেতা পীর বাদশা মিয়া প্রধান বক্তা হিসাবে বক্তব্য প্রদান করেন। ১৯২১ খ্রিষ্টাব্দের ৭ সেপ্টেম্বর বরিশাল জনসভায় ব্রিটিশ বিরোধী বক্তব্য দেওয়ায় রাজদ্রোহীতার অভিযোগে তাকে গ্রেফতার করে মাদারীপুর থানায় নেয়া হলে পুলিশ ও জেলখানা কর্তৃপক্ষ ফরায়েজী নেতাকে মাদারীপুরে রাখা নিরাপদ মনে না করলে পরে তাকে ফরিদপুর জেলখানায় নিয়ে যাওয়া হয়। তার সাথে আকরাম খাঁ, আবুল বারাকাত আব্দুর রউফ দানাপুরী, দেশবন্ধু চিত্তরঞ্জন দাস, ব্যারিস্টার জে.এম. সেন চৌধুরী, আব্দুর রশীন খান, শামসুদ্দিন আহমদ, খলিলুর রহমান প্রমুখ ভারত বিখ্যাত নেতা একই জেলখানায় বন্দী ছিলেন। ১৯২২ খ্রিষ্টাব্দের ১৫ আগস্ট তিনি আলিপুর কারাগার হতে মুক্তি লাভ করেন।
হজ্বব্রত পালন করতে জেদ্দায় উপস্থিতহলে সৌদি আরবের তৎকালীন সুলতান তাকে প্রাণঢালা সংবর্ধনা প্রদান করেন। ১৯২৬ খ্রিষ্টাব্দে শেরে বাংলা এ. কে. ফজলুল হকের কৃষক প্রজা পার্টির পৃষ্ঠপোষক হিসেবে তিনি সবিশেষ অবদান রাখেন। এক সময়ে তিনি পাকিস্তান নেজামে ইসলাম পর্টিতে যোগদান করেন এবং ১৯৫৪ খ্রিষ্টাব্দের সাধারন নির্বাচনে আইনসভার সদস্য নির্বাচিত হন।
শিক্ষা বিস্তার
১৯৪০ খ্রিষ্টাব্দে আবা খালেদ রশীদ উদ্দিন শিবচরে "বাহাদুরপুর শরিয়াতীয়া আলিয়া মাদ্রাসা" প্রতিষ্ঠা করেন। তৎকালীন নবগঠিত পূর্ব পাকিস্তানের ঘরে ঘরে শিক্ষার আলো জ্বালানোর জন্য প্রতি গ্রামে কমপক্ষে একটি মসজিদ ভিত্তিক কোরআনী মাদ্রাসা প্রতিষ্ঠা, কয়েকটি গ্রামকে গুচ্ছ করে নিম্ন মাধ্যমিক স্কুল ও মাদ্রাসা প্রতিষ্ঠার জন্য তিনি ফরায়েজীদের নির্দেশ প্রদান করেন। তিনি "খুৎবায়ে ছাদারত" নামে একখানা গ্রন্থ রচনা করেন।
পারিবারিক জীবন
১৯০৭ খ্রিষ্টাব্দের ১৫ আগস্ট আবা খালেদ রশীদ উদ্দিন ঢাকার আহসান মঞ্জিলের নবাব খাজা রাছুল বখশের কন্যা ছালেহা বেগমকে বিয়ে করেন। বিবাহিত জীবনে তিনি দুই পুত্র ও চার কন্যা সন্তানের জনক ছিলেন।
মৃত্যু
১৯৫৯ খ্রিষ্টাব্দের ১৩ ডিসেম্বর রোবিবার দুপুর ১ টায় ৭৫ বছর বয়সে বাহাদুরপুরে নিজ বাসভবনে আবা খালেদ রশীদ উদ্দিন আহমদ ওরফে পীর বাদশা মিয়া বার্ধক্যজনিত কারণে মৃত্যুবরণ করেন।
স্মৃতি
বাংলাদেশের বিভিন্ন স্থানে পীর বাদশা মিয়া নামে অসংখ্য মাদ্রাসা, স্কুল ও কলেজ প্রতিষ্ঠিত হয়েছে। তার নামে রয়েছে কোড়ালিয়া পীর বাদশা মিয়া সড়ক, পীর বাদশা মিয়া জামে মসজিদ, পীর বাদশা মিয়া খানকা (আস্তানা)।
ব্ল্যাকমেইল (২০১৫-এর চলচ্চিত্র)
ব্ল্যাকমেইল ২০১৫ সালে মুক্তিপ্রাপ্ত বাংলাদেশী প্রণয় ও অপরাধধর্মী পূর্ণদৈর্ঘ্য চলচ্চিত্র। কাহিনি, চিত্রনাট্য রচনা ও পরিচালনা করেছেন অনন্য মামুন। চলচ্চিত্রটি গোলাম মাওলা কায়েসের প্রযোজনায় মেঘ এন্টারটেইনমেন্টের ব্যানারে নির্মিত। চলচ্চিত্রে ছোটবেলায় অনাথ হওয়া ও অবহেলার শিকার দুই বোনে গল্প চিত্রায়িত হয়েছে। বাংলাদেশের ঢাকা শহরের বিভিন্ন অপরাধী ও প্রভাবশালীদের ব্ল্যাকমেইল করে নিজেদের অনন্য অপরাধ জগৎ তৈরী ও একই সাথে একজন যুবকের প্রেমে পড়ে সম্পর্কের অবনতি- এই চলচ্চিত্রের মূল উপজীব্য। মূখ্য চরিত্রসমূহ রূপদান করেছেন আনিসুর রহমান মিলন, ইয়ামিন হক ববি, মৌসুমী হামিদ, মিশা সওদাগর, কাজী হায়াৎ  ও অভিষিক্ত দিপালী আক্তার তানিয়া প্রমুখ। ২০১৪ সালের জুন হতে ব্ল্যাকমেইলের মূখ্য চিত্রগ্রহণ শুরু হয়। স্টুডিও'র বাইরে অধিকাংশ দৃশ্য বাংলাদেশের ঢাকা'র বিভিন্ন এলাকা ও নেপালের বিভিন্ন স্থানে ধারণকৃত। চলচ্চিত্রটি ২০১৫ সালের আগস্টে এবং সেপ্টেম্বরে বাংলাদেশের শতাধিক ও মালয়েশিয়ার দশটি প্রেক্ষাগৃহে মুক্তি পায়, এবং পরবর্তীতে ২০১৯ সালে 'ভিডিও স্ট্রিমিং' সেবায় উম্মুক্ত করা হয়।
ব্ল্যাকমেইল ঘোষণা ছাড়া নাম ও শিল্পী পরিবর্তন, নির্মাণ ও সেন্সর প্রাপ্তির ক্ষেত্রে মূল পরিচালকের বদলে অন্য পরিচালকের নাম ব্যবহার এবং এটির চিত্রনাট্য ভারতীয় হিন্দি চলচ্চিত্র গুন্ডে'র নকল করার জন্য বিতর্কিত। নানাবিধ কারণে বিতর্কিত হলেও চলচ্চিত্রটি সমালোচকদের কাছ থেকে ইতিবাচক অভ্যর্থনা লাভ করে।
কাহিনিসংক্ষেপ
ছোটবেলায় সিডরের কবলে পরে পরিবারকে হারিয়ে অনাথ হয় অরিন(ববি) ও মুসকান(মৌসুমী) নামের দুই বোন। বেঁচে থাকার তাগিদে ঢাকায় আসে, কাজ আর খাবার খোঁজে তারা। সবার অবহেলার শিকার, দুই বোনকে আশ্রয় দেয় এক বৃদ্ধ(জামিলুর)। বৃদ্ধ তাদের এক লোহা লক্করের দোকানে কাজ জুগিয়ে দেন। দোকান মালিক(ডন) অরিনকে ধর্ষণের চেষ্টা করলে মুসকান দোকান মালিককে খুন করে। ভাল জীবনের আশা ছেড়ে দিয়ে অরিন ও মুসকান খারাপ পথ বেঁছে নেয়। তবে সাধারণ মানুষের ক্ষতি না করে বড় অপরাধী আর টেন্ডারবাজদের ব্ল্যাকমেইল শুরু করে। পরিণত দুইবোন বাংলাদেশের সরকারি গম বিরতণের টেন্ডার দখল নিতে গিয়ে এক অসাধু ব্যবসায়ী(শিবা শানু)কে হত্যা করে। ঢাকা শহরের অন্ধকার জগতের নিয়ন্ত্রক হয়ে ওঠে। দুইবোনের কর্মকাণ্ড আইনের চোখে 'অপরাধ' হিসেবে প্রমাণিত নাহলেও সরকার আর প্রভাবশালীদের নজরে পরে। তাদেরকে আইনের চোখে অপরাধী প্রমাণের জন্য চাপ দেয়া হয় বাংলাদেশ পুলিশের ঊর্ধ্বতন কর্তা মোঃ মমিনুল ইসলাম(কাজী হায়াৎ)কে। মমিনুল দুইবোনের কর্মকাণ্ড তদন্তভার দেন পাগলাটে এসিট্যান্ট কমিশনার মিশু চৌধুরী(মিশা)কে। অরিন ও মুসকানকে আইনের হাতে তুলে দিতে বিভিন্ন জাল বিছায় মিশু।
পরিণত বয়সে নগরীর ত্রাস হয়ে ওঠা এই দুই নারীর জীবনে আসে রোমিও(মিলন)। একই সাথে বক্সার রোমিওর প্রেমে পড়ে দুই বোন। এক খেলায় রোমিওকে অন্য বক্সার আঘাত করলে মুসকান সেই বক্সারকে গুলি করে হত্যা করে। সবার সামনে হত্যা আর মিশু চৌধুরীর হাতে গ্রেপ্তার এড়াতে মুসকান পালিয়ে যায়। এইসময় অরিনের সাথে রোমিও'র প্রেম হয়। পলাতক মুসকান অরিনের প্রেম মেনে নিতে পারেনা। রোমিও'কে পাওয়ার আশায় এক মেলায় নিজ বোনকে গুলি করে সে, কিন্তু গুলি লাগে রোমিও'র গায়ে। মুসকানের আক্রোশ আর রোমিও'র প্রেমে দ্বিধাগ্রস্থ অরিনকে মিশু চৌধুরী কোর্টে গিয়ে বক্সার হত্যার জন্য মুসকানের বিরূদ্ধে স্বাক্ষী দিতে রাজি করায়। একটা সময় অরিন বুঝতে পারে রোমিও একজন পুলিশ অফিসার এবং তারা দুই বোন মিশু চৌধুরী'র ব্ল্যাকমেইলের শিকার হয়েছে।
কুশীলব
এছাড়াও দুইবোনের কিশোর বয়সে আশ্রয়দাতা'র চরিত্রে জামিলুর রহমান শাখা, মুসকান ও অরিনের সকল কাজের তত্ত্বাবধায়কের চরিত্রে কাজী উজ্জল, কিশোরি অরিনকে ধর্ষণ চেষ্টাকারীর চরিত্রে ডন, ঢাকার সকল গমের টেন্ডার দখলকারী ও বিজলির বড়ভাইয়ের চরিত্রে শিবাশানু, হোটেল মালিকের চরিত্রে সোহেল রশিদ এবং অন্যান্য প্বার্শচরিত্রে আশরাফ কবীর বিপ্লব, সোহেল, বাপ্পি, তুহিন, মোস্তাক আহমেদ অভিনয় করেছেন।
প্রযোজনা
ব্ল্যাকমেইল প্রথমত বিদ্যা সিনহা সাহা মীম, হিরণ চট্টোপাধ্যায় ও মৌসুমী হামিদ কে শ্রেষ্ঠাংশে রেখে নির্মাণ শুরুর ঘোষণা করা হয়েছিল। পরবর্তীতে মীমের পরিবর্তে ইয়ামিন হক ববি ও হিরণের পরিবর্তে আনিসুর রহমান মিলন কে নিয়ে ২০১৪ সালের ২৯ জুন হতে 'ফ্রেন্ডশীপ' শিরোনামে এটির মুখ্য চিত্রগ্রহণ শুরু হয়। বাংলাদেশ চলচ্চিত্র উন্নয়ন কর্পোরেশনের স্টুডিও'র বাইরে বাংলাদেশের ঢাকার সদরঘাট, লালবাগ কেল্লা, মোহাম্মদ আলী বক্সিং স্টেডিয়াম, আশুলিয়া ল্যান্ডিং স্টেশন, পূর্বাচল, উত্তরা, মহেরা জমিদার বাড়ি, কমলাপুর ও ঢাকা ক্যান্টনমেন্ট রেলওয়ে স্টেশন এবং নেপালের বিভিন্ন স্থানে দৃশ্যধারণ করা হয়। সংলাপ দৃশ্যায়নের পাশাপাশি ব্ল্যাকমেইলে ইবরার টিপু, ইমরান মাহমুদুল, এলিটা করিম, সাবরিনা পড়শী, পূজা ও লেমিসের কন্ঠে ধারণকৃত ৫টি গান ব্যবহার করা হয়। নির্মাণ শেষে চলচ্চিত্রটির সেন্সর প্রাপ্তি ও ট্রেইলার প্রকাশের সময় পূর্বনাম ফিরিয়ে আনা হয়।
বিতর্ক
ব্ল্যাকমেইল চলচ্চিত্রটি ঘোষণা ছাড়া নাম পরিবর্তন, নিষেধাজ্ঞার কারণে মূল পরিচালকের জায়গায় অন্য পরিচালকের নাম ব্যবহার ও ভারতীয় চলচ্চিত্র হতে নকলের জন্য আলোচিত। অনন্য মামুন চলচ্চিত্রটির মূল পরিচালক ছিলেন, কিন্তু চলচ্চিত্র নির্মাণে তার উপর নিষেধাজ্ঞার থাকায় চিত্রগ্রহণের শুরুতে চন্দন চৌধুরী'র নাম ব্যবহার করা হয়। ছায়াছবির সেন্সর সনদ প্রাপ্তির ক্ষেত্রে নির্মাতা হিসেবে সাইদুর রহমান মানিকের নাম ব্যবহার করা হয়। নিজের নাম গোপন রাখতে অনন্য মামুন ব্ল্যাকমেইল নাম দিয়ে নির্মাণ ঘোষণা দেয়ার পর চিত্রগ্রহণ শুরুর সময় নাম পরিবর্তন করে 'ফ্রেন্ডশীপ' রেখেছিলেন। এছাড়াও নির্মাণের ক্ষেত্রে ব্ল্যাকমেইল-এর চরিত্রগুলির নাম ও চিত্রগ্রহণের স্থান নির্বাচনে ভিন্নতা ব্যতীত চলচ্চিত্রটির দৃশ্যায়ণ ও সংলাপ ভারতীয় গুন্ডে হতে নকলের অভিযোগ ছিল।
মুক্তি
ব্ল্যাকমেইল ২০১৫ সালের ১৪ আগস্ট মেঘ এন্টারটেইনমেন্টের পরিবেশনায় স্বল্প পরিসরে এবং ২৮ আগস্ট বৃহৎ পরিসরে বাংলাদেশের শতাধিক প্রেক্ষাগৃহে মুক্তি পায়। একই বছর ২৪ সেপ্টেম্বর হতে ইদুল আজহার সময় ডি-সিনেমা'র পরিবেশনায় মালয়শিয়ার ১০টি প্রেক্ষাগৃহে মুক্তি পায়। প্রেক্ষাগৃহে মুক্তির চার বছর পর জি-সিরিজ তাদের নিজস্ব পরিবেশনায় ২০১৯ সালের ৫ সেপ্টেম্বর চলচ্চিত্রটি ইউটিউবে উম্মুক্ত করে।
মূল্যায়ন
ব্ল্যাকমেইল চলচ্চিত্রটি নকল চিত্রনাট্যের ভিত্তিতে নির্মিত হলেও সমালোচকদের কাছ ইতিবাচক অভ্যর্থ্যনা লাভ করে। বাংলা মুভি ডেটাবেজে দুইটি ভিন্ন সমালোচনার শিরোনামে চলচ্চিত্রটি সম্পর্কে "নকল হলেও ভাল..." এবং "শতভাগ বিনোদনে ঠাসা ব্ল্যাকমেইল" মন্তব্য করা হয়।
ডার্কসেইড
ডার্কসেইড ডিসি কমিকস দ্বারা প্রকাশিত কমিক বইগুলিতে উপস্থিত একটি কাল্পনিক সুপারভিলেন। লেখক-শিল্পী জ্যাক কার্বির দ্বারা নির্মিত চরিত্রটি, প্রথম আত্মপ্রকাশ করে সুপারম্যান'স পল জিমি ওলসেন #১৩৪ (নভেম্বর ১৯৭০)-এ। এরপর এই চরিত্রটি দেখা যায় ফরেভার পিপল #১ (ফেব্রুয়ারি ১৯৭১) এ। পুরোপুরি পরিচয় হওয়ার আগে। তিনি গ্রহ অ্যাপোকলিসের অত্যাচারী শাসক, যার চূড়ান্ত লক্ষ্য সংবেদনশীল প্রাণীদের সমস্ত আশা এবং স্বাধীন ইচ্ছাকে সরিয়ে এই মহাবিশ্বকে জয় করা
পদার্থ (হিন্দু দর্শন)
পদার্থ হল হিন্দু দর্শনের বৈশেষিক ও ন্যায় দর্শনে "বিভাগ"-এর জন্য সংস্কৃত শব্দ।
সংজ্ঞা
"পদার্থ" শব্দটি দুটি "পদ" বা শব্দ ও "অর্থ" বা অর্থ বা উল্লেখ থেকে উদ্ভূত। তাই ব্যুৎপত্তিগতভাবে পদার্থ শব্দের অর্থ হল "শব্দের অর্থ বা উল্লেখ"।
দার্শনিক তাৎপর্য
ভারতের প্রায় সমস্ত দার্শনিক ব্যবস্থাই মুক্তিকে জীবনের চূড়ান্ত লক্ষ্য হিসাবে গ্রহণ করে; এটা সামাম বোনাম। মুক্তি লাভের জন্য বিভিন্ন দর্শন বিভিন্ন উপায় নির্ধারণ করে। গৌতমের মতে, শ্রেণী বা পদার্থের প্রকৃত জ্ঞান দ্বারা মুক্তি লাভ করা যায়। বৈশেষিক দর্শন অনুসারে, সমস্ত জিনিস যা বিদ্যমান, যা চেনা যায় এবং যার নামকরণ করা যেতে পারে তা হল পদার্থ, অভিজ্ঞতার বস্তু।
প্রকার
বৈশেষিক দর্শনের দর্শন অনুসারে পদার্থ বা অভিজ্ঞতার সমস্ত বস্তুকে প্রাথমিকভাবে "ভাব" ও "অভাব" হিসাবে ভাগ করা যেতে পারে। ভাব পদার্থ ছয় প্রকার। এইগুলো:
পরবর্তীকালে শ্রীধর, উদয়ন ও শিবাদিত্যের মত বৈশেষিকগণ আরও শ্রেনীর অভাব যোগ করেন যার অর্থ অ-অস্তিত্ব।
ন্যায় দর্শন মতে
ন্যায় অধিবিদ্যা ষোলটি পদার্থ বা শ্রেণীকে স্বীকৃতি দেয় এবং তাদের মধ্যে দ্বিতীয়টিতে বৈশিকের ছয়টি (বা সাত) বিভাগ অন্তর্ভুক্ত করে, যাকে প্রমেয়া বলা হয়। এইগুলো:
পশ্চিমা দার্শনিক মতে
বৈশেষিক বিভাগ বা পদার্থগুলি এরিস্টটল, কান্ট ও হেগেলের বিভাগ থেকে পৃথক। অ্যারিস্টটলের মতে, বিভাগগুলি হল ভবিষ্যদ্বাণীগুলির যৌক্তিক শ্রেণীবিভাগ; কান্ট বলেছেন যে বিভাগগুলি কেবল বোঝার নিদর্শন এবং হেগেলের বিভাগগুলি চিন্তার বিকাশের গতিশীল পর্যায়, কিন্তু বৈশেষিক শ্রেণী হল সমস্ত জ্ঞাত বস্তুর আধিভৌতিক শ্রেণীবিভাগ। এরিস্টটল দশটি বিভাগ গ্রহণ করেন: ১. পদার্থ, ২. গুণমান, ৩. পরিমাণ, ৪. সম্পর্ক, ৫ স্থান, ৬. সময়, ৭. অঙ্গবিন্যাস, ৮. সম্পত্তি, ৯. কার্যকলাপ, বৈশেষিক ও ১০. নিষ্ক্রিয়তা। বৈশেষিকগণ এর পরিবর্তে সময় ও স্থানের ধারণাগুলিকে পদার্থের অধীনে রাখেন; মানের অধীনে সম্পর্ক; মানের অধীনে অন্তর্নিহিততা, পরিমাণ ও সম্পত্তি। নিষ্ক্রিয়তা কার্যকলাপের বিপরীত হিসাবে বিবেচিত হয়। গৌতম ষোলটি পদার্থ গণনা করেছেন।
নোয়াখালী-১৪
নোয়াখালী-১৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের আসন ছিল।
শেপার মেশিন
thumb|200px|শেপার মেশিন
মেশিন শপের একটি গুরুত্বপূর্ণ যন্ত্র হল শেপার মেশিন। এর মাধ্যমে কোন ধাতব বস্তুর তল কে কেটে প্রয়োজন মত আকার দেওয়া হয়। বিভিন্ন রকম তল কাটার জন্য বিভিন্ন কাটিং টুল ব্যবহার করা হয়।
প্রকারভেদ
টুল হেডের অবস্থানের উপর ভিত্তি করে শেপার মেশিনকে নিম্নোক্ত ভাগে ভাগ করা যায়।
এর মধ্যে হরাইজন্টাল (অনুভূমিক) সংযোজনটিই সাধারণত ব্যবহৃত হয়ে থাকে।
ভার্টিকাল শেপার সাধারণত ঘূর্ণায়মান টেবিলের সাথে যুক্ত থাকে, যেন কার্যবস্তুর (যে বস্তুকে কাটা হবে) বক্রতলকে কাটা যায়। ভার্টিকাল শেপার এবং স্লটার (স্লটিং মশিনের) মধ্যে পার্থক্য হল ভার্টিকাল শ্যাপারে স্লাইডকে নড়ানো যায় কিন্তু স্লটারে এটা খাড়া তলে দৃঢ় ভাবে যুক্ত থাকে।
আকার
শেপার মেশিনের আকার নির্ধারণ করা হয় এর র‍্যামের (Ram) সর্বোচ্চ স্ট্রোক এর উপর ভিত্তি করে এবং তা পরিমাপ করা হয় ইঞ্চিতে। সাধারণ শেপার মেশিন ৭ থেকে ৩৬ ইঞ্চি আকারের হয়ে থাকে।
ফিড
শেপার মেশিনে ফিড দেওয়া হয় টেবিলে। অথাৎ কাটার সময় কাটিং টুল নির্দিষ্ট জায়গায় থেকে কাটতে থাকে আর টেবিল নির্দিষ্ট গতিতে প্রতি স্ট্রোকে ওয়ার্ক(work) কে কাটিং টুলের দিকে এগিয়ে দেয়।
বিদ্যাধর সূর্যপ্রসাদ নাইপল
স্যার বিদ্যাধর সূর্যপ্রসাদ নাইপল ( or ; ১৭ আগস্ট ১৯৩২ – ১১ আগস্ট, ২০১৮) ভারতীয়-নেপালীয় বংশোদ্ভূত ত্রিনিদাদীয় সাহিত্যিক। তিনি পরবর্তীকালে ব্রিটিশ নাগরিকত্ব লাভ করেন। তিনি মূলত ইংরেজি ভাষায় সাহিত্যচর্চা করে থাকেন। ২০০১ সালে সাহিত্যে নোবেল পুরস্কার জয় করেন। তিনি ত্রিনিদাদ ও টোবাগোর পটভূমিতে রচিত তার হাস্যরসাত্মক উপন্যাস, বিশ্ব বিস্তৃত শীতল উপন্যাস এবং তার জীবন ও ভ্রমণকাহিনী নিয়ে রচিত আত্মজীবনীমূল উপন্যাসসমূহের জন্য পরিচিত। পঞ্চাশ বছরের অধিক সাহিত্য জীবনে তার ত্রিশের অধিক কল্পকাহিনী ও ননফিকশন প্রকাশিত হয়, তন্মধ্যে উল্লেখযোগ্য হল ইন আ ফ্রি স্টেট, আ বেন্ড ইন দ্য রিভার, আ হাউস ফর মিস্টার বিশ্বাস।
প্রারম্ভিক জীবন
নাইপল ১৯৩২ সালের ১৭ই আগস্ট ত্রিনিদাদ ও টোবাগোর চাগুয়ানাসে জন্মগ্রহণ করেন। তিনি সিপ্রাসাদ নাইপল ও দ্রোয়াপতি কাপিলদেওয়ের দ্বিতীয় সন্তান। ১৯৮০-এর দশকে তার পিতামহরা শ্রমিক হিসেবে কাজ করতে ভারত হতে অভিবাসিত হয়ে ত্রিনিদাদ ও টোবাগো যান। ত্রিনিদাদে ভারতীয় অভিবাসী সম্প্রদায়ে নাইপলের পিতা ইংরেজি ভাষার সাংবাদিকতা করতেন এবং ১৯২৯ সালে ত্রিনিদাদ গার্ডিয়ানে প্রবন্ধ লেখা শুরু করেন। ১৯৩২ সালে নাইপলের জন্মের বছরে তার পিতা চাগুয়ানাসে করেসপনডেন্ট হিসেবে যোগ দেন। নাইপল ২০০১ সালে নোবেল পুরস্কারের ভাষণে বলেন পিতার দিক থেকে তিনি নেপালি বংশোদ্ভূত।
১৯৩৯ সালে সাত বছর বয়সে নাইপলের পরিবার ত্রিনিদাদের রাজধানী পোর্ট অব স্পেনে চলে যায়, সেখানে তিনি ব্রিটিশ সরকারী বিদ্যালয়ের আদলে নির্মিত সরকারী কুইন্স রয়্যাল কলেজে ভর্তি হন। সেখান থেকে পাস করার পর নাইপল ত্রিনিদাদের সরকারী বৃত্তি লাভ করেন, যার ফলে তিনি উচ্চ শিক্ষার জন্য ব্রিটিশ কমনওয়েলথের যে কোন প্রতিষ্ঠানে পড়াশোনার সুযোগ পান। তিনি ১৯৫০ অক্সফোর্ড বিশ্ববিদ্যালয়ে ভর্তি হন এবং ইংরেজি সাহিত্য বিষয়ে অধ্যয়ন করেন।
মৃত্যু
নাইপল ২০১৮ সালের ১১ই আগস্ট ৮৫ বছর বয়সে লন্ডনে নিজ বাড়িতে মৃত্যুবরণ করেন।
রফিকুন নবী
রফিকুন নবী (উপনাম রনবী) (জন্ম: ২৮ নভেম্বর, ১৯৪৩ ) বাংলাদেশের খ্যাতনামা চিত্রকর, কার্টুনিস্ট। টোকাই নামক কার্টুন চরিত্রটি তার অনবদ্য সৃষ্টি। ১৯৭৮ খ্রিষ্টাব্দ থেকে টোকাই কার্টুন স্ট্রিপ হিসেবে সাপ্তাহিক বিচিত্রা পত্রিকায় প্রকাশিত হয়ে আসছে। শিল্পকলায় তার অনন্য অবদানের জন্য তিনি ১৯৯৩ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মান একুশে পদকে ভূষিত হন।
জন্ম ও পারিবারিক জীবন
রফিকুন নবী ১৯৪৩ সালের ২৮ নভেম্বর রাজশাহী বিভাগের চাঁপাইনবাবগঞ্জ জেলায় জন্মগ্রহণ করেন। বাবা রশীদুন নবী ছিলেন পুলিশ কর্মকর্তা। মা আনোয়ারা বেগম ছিলেন জমিদার পরিবারের সন্তান। তার স্ত্রীর নাম নাজমা বেগম।
শিক্ষাজীবন
পুলিশ অফিসার বাবার বদলির চাকুরির সুবাদে রফিকুন নবীর শৈশব ও কৈশোরকাল কেটেছে দেশের বিভিন্ন এলাকায়৷ পঞ্চাশের দশকের মাঝামাঝিতে ঢাকায় স্থায়ী হন তারা। পুরান ঢাকাতেই কৈশোর ও যৌবনের অনেকটা সময় কাটে রফিকুন নবীর৷ ১৯৫০-এর মাঝামাঝিতে স্কুলে ভর্তি হন তিনি৷ পুরান ঢাকার পোগোজ হাইস্কুল থেকে মাধ্যমিক এবং ১৯৫৯ সালে ঢাকার সরকারি আর্ট কলেজে ভর্তি হন তিনি৷ এখানে শিল্পাচার্য জয়নুল আবেদীন, কামরুল হাসানসহ খ্যাতিমান দিকপালের সান্নিধ্যে থেকে পড়াশোনা করেন৷ আর্ট কলেজে প্রথম বর্ষে থাকতে নিজের আঁকা ছবি প্রথম বিক্রি করেন ১৫ টাকায়৷ স্থানীয় সংবাদপত্রে রেখাচিত্র এঁকে এবং বুক কভার ইলাস্ট্রেশন করে পরিচিতি লাভ করেন দ্বিতীয় বর্ষেই৷ ১৯৬২ সালে এশিয়া ফাউন্ডেশনের বৃত্তি লাভ করেন তিনি৷ '৬৪ সালে স্নাতক পাশ করেন৷
কর্মজীবন
পড়াশোনা শেষ করে রফিকুন নবী সে সময়ে ঢাকার প্রথম সারির পত্রিকাগুলিতে নিয়মিত কাজ শুরু করেন। নিয়মিত কার্টুন আঁকতেন সাপ্তাহিক পূর্বদেশ পত্রিকায় কবি আবদুল গনি হাজারির কলাম কাল পেঁচার ডায়েরীতে৷১৯৬৪ সালের ৩ আগস্ট ঢাকা আর্ট কলেজের শিক্ষক হিসেবে জীবন শুরু করেন তিনি৷ আর্ট কলেজের প্রথম বর্ষের ছাত্রদের নিয়ে তার শিক্ষকতা জীবনের শুরু হয়৷ ১৯৭১ সালে মুক্তিযুদ্ধকালীন সময়ে ঢাকায় থেকে মুক্তিযোদ্ধাদের জন্য অর্থ, কাপড় ও খাদ্য সংগ্রহ করেছিলেন তিনি। ১৯৭৩ সালে গ্রীক সরকারের পোস্ট গ্র্যাজুয়েশন বৃত্তি নিয়ে তিনি ভর্তি হলেন গ্রীসের এথেন্স স্কুল অব ফাইন আর্ট-এ৷ পড়াশোনা করলেন প্রিন্ট মেকিং-এর ওপর৷ ১৯৭৬ সালে দেশে ফিরে আসেন তিনি৷ শিক্ষক থেকে ধীরে ধীরে প্রভাষক, সহকারী অধ্যাপক, সহযোগী অধ্যাপকের পদে অধিষ্ঠিত হন৷ ঢাকা বিশ্ববিদ্যালয়ের ইন্সটিটিউট অফ ফাইন আর্টস-এর ড্রইঙ ও পেইন্টিং বিভাগে প্রধান হিসাবে দায়িত্ব পালন করেন ১৯৮৮ থেকে ১৯৯১ সাল পর্যন্ত। ১৯৯৪ থেকে ১৯৯৭ সাল পর্যন্ত তিনি ছিলেন এই ইন্সটিটিউটের পরিচালক। বর্তমানে ফ্রিল্যান্স আর্টিস্ট হিসাবে কাজ করছেন।
পু্রস্কার
রফিকুন নবী শিল্পকলায় অবদানের জন্য ১৯৯৩ সালে একুশে পদক লাভ করেন। এছাড়া তিনি চারুকলায় জাতীয় সম্মাননা শিল্পকলা একাডেমি পুরস্কার, অগ্রণী ব্যাংক সাহিত্য পুরস্কার, বুক-কভার ডিজাইনের জন্য ১৩ বার ন্যাশনাল একাডেমি পুরস্কার লাভ করেছেন৷ ২০০৮ সালে তার আঁকা খরা শীর্ষক ছবির জন্য ৮০টি দেশের ৩০০ জন চিত্রশিল্পীর মধ্যে 'এক্সিলেন্ট আর্টিস্টস অব দ্য ওয়ার্ল্ড' হিসেবে মনোনীত হন৷ তিনি ২০১৫ সালের জন্য শেলটেক কর্তৃক প্রদত্ত "শেলটেক পদক" লাভ করেন।
কোল্ডপ্লে
কোল্ডপ্লে (ইংরেজি: Coldplay) আধুনিক রক সঙ্গীতের শীর্ষস্থানীয় ব্যান্ডগুলোর অন্যতম। ১৯৯৬ সালে ব্যান্ডটি গঠিত হয়। লন্ডন শহরে এর প্রথম আত্মপ্রকাশ ঘটে। ব্যান্ডের সদস্যরা বিশ্ববিদ্যালয়ে একে অপরের সাথে পরিচিত হয়েছিলেন। প্রধান গায়ক ক্রিস মার্টিন।
কোল্ডপ্লে ২০০০ সালে তাদের গান ইয়েলোর মাধ্যমে বৈশ্বিক সাফল্য লাভ করে। একই বছর তাদের প্রথম অ্যালবাম প্যারাশুটস মুক্তি পায়। ব্যান্ডের দ্বিতীয় অ্যালবাম এ রাশ অফ ব্লাড টু দ্য হেড (২০০২) সমালোচকদের প্রশংসা লাভ করে এবং বহু পুরস্কার অর্জন করে। ২০০৫ সালে তাদের তৃতীয় অ্যালবাম এক্স অ্যান্ড ওয়াই বিশ্বব্যপী সাফল্য লাভ করে। ব্যান্ডের চতুর্থ অ্যালবাম ভিভা লা ভিডা অর ডেথ অ্যান্ড অল হিজ ফ্রেন্ডস ২০০৮ সালে মুক্তি পায়। এটির সঙ্গীত পরিচালনা করেন ব্রায়ান ইনো এবং এটি সমালোচকদের প্রশংসা লাভ করে। তাদের পঞ্চম অ্যালবাম মাইলো জাইলোটো ২০১১ সালের ২৪ অক্টোবর মুক্তি পায়। মুক্তির পরই এটি ৩৪টি দেশের চার্টের শীর্ষস্থান দখল করে। তাদের ষষ্ঠ অ্যালবাম ঘোস্ট স্টোরিস ২০১৪ সালের ১৬ মে মুক্তি পায়। কোল্ডপ্লের সপ্তম অ্যালবাম এ হেড ফুল অফ ড্রিমস ২০১৫ সালের ৪ ডিসেম্বর মুক্তি পায়।
১৯৯৬-১৯৯৯: গঠন এবং প্রথম বছর
ভিসক্রিস মার্টিন এবং জনি বাকল্যান্ডের তাদের ওরিয়েন্টেশন সপ্তাহে ১৯৯৬ সালের সেপ্টেম্বরে ইউনিভার্সিটি কলেজ লন্ডনে (ইউসিএল) প্রথম সাক্ষাত হয়েছিল। এই জুটিটি বিশ্ববিদ্যালয়ের বাকী বছর ব্যান্ড ব্যান্ডের পরিকল্পনায় কাটায়, শেষ পর্যন্ত পেক্টোরালজ নামে একটি গ্রুপ গঠন করে।  মার্টিন এবং বাকল্যাণ্ডের সহপাঠী গাই বেরিম্যান পরে এই দলে যোগ দেন। ১৯৯৭ সাল নাগাদ, গ্রুপটি, যারা নিজের নামটি স্টারফিশ রেখেছিল, ছোট ছোট ক্লাবগুলিতে স্থানীয় ক্যামডেন প্রচারকদের জন্য জিগ সঞ্চালন করেছিল।  মার্টিন তার দীর্ঘকালীন স্কুল বন্ধু ফিল হার্ভিকে, যিনি অক্সফোর্ড বিশ্ববিদ্যালয়ে ক্লাসিক পড়াশোনা করছিলেন, এই ব্যান্ডের পরিচালক হওয়ার জন্যও নিয়োগ করেছিলেন। কোল্ডপ্লে হার্ভিকে গ্রুপের পঞ্চম সদস্য হিসাবে গ্রহণ করেছে | উইল চ্যাম্পিয়ন যখন পার্সশন দায়িত্ব গ্রহণের জন্য যোগ দেয় তখন ব্যান্ডটির লাইন আপ সম্পন্ন হয়। চ্যাম্পিয়ন পিয়ানো, গিটার, খাদ এবং টিনের হুইসেল বাজিয়ে বড় হয়েছে; তিনি দ্রুত ড্রামস শিখলেন (কোনও পূর্ব অভিজ্ঞতা না থাকা সত্ত্বেও)।  অবশেষে এই ব্যান্ডটি "কোল্ডপ্লে" নামে স্থির হয় যা টিম ক্রম্পটন তার স্থানীয় দলের নাম ব্যবহার করে যাচ্ছিল, স্থানীয় ছাত্র টিম ক্রম্পটনের পরামর্শ দিয়েছিল। ১৯৯৭ এর মধ্যে, মার্টিন ক্লাসিকের ছাত্র টিম রাইস-অক্সলির সাথে দেখা করেছিলেন। সেরে ইংলিশ গ্রাম ভার্জিনিয়া ওয়াটারে উইকএন্ডে তারা একে অপরকে পিয়ানোতে তাদের নিজস্ব গান বাজতে বলেছিল। রাইস-অক্সলেকে প্রতিভাবান বলে পরিচয় দিয়ে মার্টিন তাকে কোল্ডপ্লে-র কীবোর্ড প্লেয়ার হতে বলেছেন কিন্তু রাইস-অক্সলে তার নিজের ব্যান্ড, কেন ইতিমধ্যে সক্রিয় ছিল বলে প্রত্যাখ্যান করেছিল। পরের দিন, এই ইভেন্টটি কেনের দ্বিতীয় লাইন আপকে আকার দেবে এবং কোল্ডপ্লেকে আনলটার্ট না রেখে এভাবে উভয় ব্যান্ডকে কোয়ার্ট হিসাবে রেখে যাবে ১৯৯৮ সালে, ব্যান্ডটি ইপি সুরক্ষার ৫০০ কপি প্রকাশ করেছে ১৬ বেশিরভাগ ডিস্কগুলি রেকর্ড লেবেল এবং বন্ধুদের দেওয়া হয়েছিল; শুধুমাত্র ৫০ টি অনুলিপি জনসাধারণের কাছে বিক্রির জন্য রয়ে গেছে। সে বছরের ডিসেম্বরে, কোল্ডপ্লে স্বতন্ত্র লেবেল ফিয়ার্স পান্ডায় স্বাক্ষর করে। তাদের প্রথম মুক্তি ছিল একক "ব্রাদার্স অ্যান্ড সিস্টারস", যা তারা ফেব্রুয়ারি ১৯৯৯ এ চার দিনের বেশি রেকর্ড করেছিল। চূড়ান্ত পরীক্ষা শেষ করার পরে, কোল্ডপ্লে ১৯৯৯ এর প্রথম দিকে পার্লোফোনের সাথে একটি পাঁচটি অ্যালবাম চুক্তি স্বাক্ষর করে। গ্লাস্টনবারিতে প্রথম উপস্থিত হওয়ার পরে, ব্যান্ডটি স্টুডিওতে গিয়েছিল একটি দ্বিতীয় ইপি রেকর্ড করতে, ব্লু রুম নামে শিরোনাম।  পাঁচ হাজার অনুলিপি অক্টোবরে জনসাধারণের জন্য উপলব্ধ করা হয়েছিল,  এবং একক "বিগ স্ট্রংগার" বিবিসি রেডিও ১এয়ারপ্লে পেয়েছিল। ব্লু রুমের রেকর্ডিং সেশনগুলি অশান্তিপূর্ণ ছিল। চ্যাম্পিয়নকে সংক্ষিপ্তভাবে ব্যান্ড থেকে বরখাস্ত করা হয়েছিল, তবে মার্টিন পরে তাকে লাথি মেরে লাফিয়ে বেরিয়ে আসার অনুরোধ করেছিলেন এবং তার অপরাধের কারণে তিনি মদ্যপানের দ্বারস্থ হন। অবশেষে, ব্যান্ডটি তাদের পার্থক্যগুলি কার্যকর করেছে এবং গোষ্ঠীটি অক্ষত রাখার জন্য একটি নতুন নিয়ম স্থাপন করেছে। ইউ ২ এবং আর.ই.এম. এর মতো ব্যান্ড দ্বারা অনুপ্রাণিত, কোল্ডপ্লে সিদ্ধান্ত নিয়েছে যে তারা গণতন্ত্র হিসাবে কাজ করবে। অতিরিক্তভাবে, ব্যান্ডটি নির্ধারিত করেছে যে তারা কঠোর ড্রাগ ব্যবহার করে এমন কাউকে বরখাস্ত করবে।
সর্বাধিক গুরুত্বপূর্ণ বিট
কম্পিউটিং-এর পরিভাষায় সর্বাধিক গুরুত্বপূর্ণ বিট (most significant bit মোস্ট্‌ সিগ্‌নিফিকেন্ট বিট্‌, সংক্ষেপে msb এমএসবি) হচ্ছে কোন বাইনারি সংখ্যার সর্বোচ্চ অবস্থান মানের বিট। অর্থাৎ বাম দিক থেকে প্রথম অশূন্য বিট। যেহেতু সংখ্যার অবস্থানমাত্রিক চিহ্নপদ্ধতিতে বা ‘পজিশনাল নোটেশনে’ সবচেয়ে বেশি মানের অঙ্ককে সবচেয়ে বাম দিকে লেখা হয়, সেহেতু সর্বাধিক গুরুত্বপূর্ণ বিটকে অনেক সময় “লেফ্‌ট মোস্ট বিট” বা “সর্ববামের বিট”-ও বলা হয়।
এক বা দুইয়ের পূরক চিহ্নপদ্ধতিতে সর্বাধিক গুরুত্বপূর্ণ বিট দ্বারা সংখ্যার ধনাত্মকতা বা ঋণাত্মকতা প্রকাশিত হয়। যেখানে নির্দিষ্ট দৈর্ঘের বিট স্ট্রিংএর এমএসবি ‘’1’’ হওয়ার অর্থ সংখ্যাটি ঋণাত্মক এবং ‘’0’’ হবার অর্থ সংখ্যাটি ধনাত্মক।
ইংরেজিতে এমএসবি দ্বারা অনেক সময় মোস্ট সিগনিফিকেন্ট বাইটও বোঝানো হয়। বিটের মত এখানেও সর্বচ্চ অবস্থান মানের বাইট কেই ‘এম এস বি’ বলা হয়। ইংরেজি তে লেখার সময় এক্ষেত্রে বড় হরফে (MSB) লেখা হয়।
মোস্ট সিগনিফিকেন্ট বিট্‌স (বহুবচনে) বলতে সেইসব বিটের সেট কে বোঝায় যারা অবস্থান গত ভাবে এমএসবি’র সব চেয়ে কাছাকাছি। থাম্ব|280px|ডান| ১৪৯ এর চিহ্নহীন [[বাইনারি সংখ্যা|বাইনারি প্রকাশ, যেখানে এমএসবি কে হাইলাইট করা হয়েছে। একটি ৮ বিট বাইনারি সংখ্যার এমএসবি দারা ডেসিমেল ১২৮ প্রকাশিত হয়। সব ধরনের বাইনারি সংখ্যাতেই এলএসবি’র মান ১]]
প্রচলিত পদ্ধতি
একটি বাইনারি সংখ্যার মধ্যকার বিটগুলিকে নির্দেশ করার জন্য প্রত্যেকটা বিটকে সাধারণত অবস্থান সূচক একটা সংখ্যা দেওয়া হয়। এই সংখ্যাগুলি শুন্য থেকে শুরুকরে ঐ বাইনারি সংখ্যার বিট সংখ্যার চেয়ে এক কম পর্যন্ত হয়। এই সংখ্যা সূচকের ক্রম বাম বা ডান যেকোন দিক থেকে শুরু হতে পারে (ব্যবহারিক প্রসঙ্গ নির্ভর)। একারণে বিভ্রান্তি এড়ানোর জন্য ‘এমএসবিকে সাধারণত ‘প্রথম বিট’ বা ‘শেষ বিট’ এভাবে না বলে ‘উচ্চমাত্রার বিট’ বলা হয়।
ট্রান্সমিশন
802.5 এবং FDDI, স্টান্ডার্ড অনুসারে মোস্ট সিগনিফিকেন্ট বিট কে প্রথমে ট্রান্সমিট করা হয়।
একটি ইন্টিজার সংখ্যার মোস্ট সিগনিফিকেন্ট অশুন্য বিটের অবস্থান নির্ণয়
নিম্নে সি প্রোগ্রামিং ভাষায় একটা ৩২ বিট ইন্টিজারের অশুন্য এমএসবি নির্ণয়ের অ্যালগরিদম দেওয়া হল এখানে ওপারেটর '>>' ‘আনসাইন্ড রাইট শিফট’ অপারেশন নির্দেশ করে।
যেসব কম্পিউটার ভাষা ইন্টারপ্রেটারের মাধ্যমে কাজ করে (যেমন পাইথন), সেসব ক্ষেত্রে এধরনের বিট অপারেশনের চেয়ে \log_2 অপারেশনটি অনেক বেশি কার্যকর, দ্রুত এবং সংক্ষিপ্ত। নিম্নে এমএসবি নির্ণয়ে পাইথন ব্যবহারের একটা পদ্ধতি দেখান হল,
শামসুদ্‌দীন আবুল কালাম
শামসুদ্‌দীন আবুল কালাম বা শামসুদ্দীন আবুল কালাম (১৯২৬ - ১০ জানুয়ারি ১৯৯৭) ছিলেন একজন বাঙালী কথাসাহিত্যিক ও উপন্যাসিক। তিনি ১৯২৬ সালের আগস্ট মাসে ঝালকাঠি জেলার নলছিটি উপজেলার কামদেবপুর গ্রামে জন্মগ্রহণ করেন। তিনি পদার্থবিদ অধ্যাপক আবুল মকসুদ হারুন অর রশীদের মামা। ১৯৬৪ সালে তিনি ‘বাংলা একাডেমি পুরস্কার’ লাভ করেন। ১৯৯৭ সালের ১০ জানুয়ারি রোমে তাঁর মৃত্যু হয়।
জীবন ও কর্ম
শামসুদ্‌দীন আবুল কালাম ১৯২৬ সালে বরিশাল জেলার নলছিটি থানাধীন কামদেবপুর গ্রামে জন্মগ্রহণ করেন। তার পিতার নাম আকরাম আলী মুন্সি এবং মাতার নাম মেহেরুনেসা। তার চার বোন ছিল (জাহানারা বেগম, রৌশোনারা বেগম, মমতাজ বেগম এবং সাইদা আখতার)। তিনি তার পিতামাতার একমাত্র ছেলে ছিলেন।
আবুল কালাম বরিশাল জেলা স্কুল থেকে ১৯৪১ সালে ম্যাট্রিক, ১৯৪৩ সালে ব্রজমোহন কলেজ থেকে আই.এ এবং ১৯৪৬ সালে কলকাতা বিশ্ববিদ্যালয় থেকে বি.এ পাস করেন। এরপর তিনি এমএ শ্রেণিতে ভর্তি হন, কিন্তু পাঠ শেষ না করেই বিশ্ববিদ্যালয় ত্যাগ করেন।
১৯৪৭ সালে দেশভাগ হলেও তিনি কলকাতায় অবস্থান করেন। ১৯৫০ সালে তিনি ঢাকায় ফিরে আসেন। ঢাকায় তিনি তৎকালীন পূর্ব পাকিস্তান সরকারের প্রচার ও তথ্য দপ্তরে প্রথমে স্টাফ আর্টিস্ট ও পরে সহকারী পরিচালক পদে যোগ দেন। এখানে যোগ দিয়ে তিনি ‘মাহে নও’ নামক একটি পত্রিকা সম্পাদনার দায়িত্ব গ্রহণ করেন। তিনি পাকিস্তানের প্রথম মাসিক ‘সিনেমা’ পত্রিকায় উপদেষ্টার দায়িত্বও পালন করেন। এই পত্রিকার উপদেষ্টা হিসেবে তিনি ‘আল-বেরুনী’ ছদ্মনাম ব্যবহার করতেন। এই ছদ্মনামে তিনি ‘সিনেমা’ পত্রিকায় ধারাবাহিক নাটক লিখতেন।
১৯৫৯ সালে শামসুদ্‌দীন আবুল কালাম আলোকচিত্র, সেট ডিজাইন, সংগীত ও চলচ্চিত্র সম্পাদনা বিষয়ে উচ্চতর ডিগ্রী গ্রহণের উদ্দেশ্যে ইতালির রাজধানী রোম গমন করেন এবং সেখানকার সরকারি প্রতিষ্ঠান সিনেসিত্তায় যোগ দেন। ষাটের দশকে তিনি রোম বিশ্ববিদ্যালয় থেকে ডক্টর অব লিটারেচার ডিগ্রী অর্জন করেন।
ব্যক্তিগত জীবন
১৯৪৬ সালে কলকাতা বিশ্ববিদ্যালয়ে ভর্তি হওয়ার পর সেখানে হোসনে আরা বিজুর সাথে শামসুদ্‌দীন আবুল কালামের পরিচয় হয়। শামসুদ্‌দীন আবুল কালাম তাকে নিয়ে ‘সাত সতেরো’ পত্রিকায় একটি কবিতাও লিখেন। ১৯৫০-এর পর তিনি ঢাকায় হোসনে আরাকে বিয়ে করেন।
রচনাবলী
তার রচনায় বাংলার মানুষের গ্রামীণ জীবন বিস্তারিতভাবে দেখা যায়। আবেগ এবং প্রেমের আধিক্য তার লেখায় যথেষ্ট বিরাজমান।
পুরস্কার
সাহিত্যে অবদানের জন্য তিনি ১৯৯৪ সালে ‘বাংলা একাডেমি পুরস্কার’ লাভ করেন।
মৃত্যু
ফুসফুস ও হৃদরোগে ভোগার পর ১৯৯০ সালের ৩ অক্টোবর ইতালির ভেরোনায় তার ফুসফুসে ও হৃদপিণ্ডে সার্জারি হয়। ১৯৯৩ সালের পর থেকে তার চোখের গ্লুকোমা তীব্র হতে থাকে। ১৯৯৭ সালের ১০ জানুয়ারি তিনি রোমে তার অ্যাপার্টমেন্টে মৃত্যুবরণ করেন।
টীকা
<references group="lower-alpha"/>
সোফি চৌধরী
সোফি চৌধরী (জন্ম সোফিয়া চৌধরী, ফেব্রুয়ারি ৮, ১৯৮২) একজন ব্রিটিশ চলচ্চিত্র অভিনেত্রী এবং গায়িকা। প্রাথমিকভাবে তিনি ভারতীয় চলচ্চিত্রে সক্রিয় হয়েছেন। এছাড়াও তিনি একজন সাবেক এমটিভি ইন্ডিয়া ভিজে, অনিয়মিত মডেল এবং টেলিভিশন উপস্থাপিকা।
প্রাথমিক জীবন
সোফি পূর্ব লন্ডন (Walthamstow), ইংল্যান্ড, যুক্তরাজ্যে জন্ম নেন এবং সেথানেই বেড়ে ওঠেন। তার বাবা সোফিয়া লরেনের দারুণ ভক্ত থাকায় তার জন্মের সময় নাম রাখেন "সোফিয়া", যদিও পরবর্তীকালে তিনি "সোফি" নামেই পরিচিত হন। তার একটি বড় ভাই রয়েছে। বর্তমানে তিনি তার মা এবং নানীর সাথে বাস করেন।
তিনি স্যার জর্জ মনোক্স কলেজে ও লন্ডন স্কুল অফ ইকোনমিক্সে পড়াশোনা করেন এবং ইউরোপীয় রাজনীতি ও ফরাসি বিষয়ে স্নাতক সম্পন্ন করেন। সোফি লন্ডন একাডেমি অফ মিউজিক অ্যান্ড ড্রামাটিক আর্ট থেকে স্বর্ণ পদকপ্রাপ্ত। এছাড়াও, ফ্রান্সের প্যারিসে অবস্থিত একটি মর্যাদাসম্পন্ন রাজনৈতিক প্রতিষ্ঠান "সায়েন্সেস পো"-এ তিনি প্রায় দুই বছর অধ্যয়ন করেন, যেখানে অনেক ফরাসি রাজনীতিবিদ অধ্যয়ন করেছেন। বলিস্পাইসি-এর প্রতিবেদন অনুসারে জানা যায় সোফি অধ্যয়নরত অবস্থায় জী ইউকে-এর ভিজে নির্বাচিত হন।
সোফি একজন বহুভাষিক, তিনি ইংরেজি, হিন্দি, উর্দু, ফরাসি এবং ইতালির ভাষায় অনর্গল কথা বলতে সক্ষম এবং এই ভাষার পাশাপাশি স্প্যানিশ, পাঞ্জাবি এবং আরবি ভাষায় গাইতেও পারেন। তিনি বিভিন্ন নৃত্য শৈলী সম্পর্কে প্রশিক্ষণ নিয়েছেন, এর মধ্যে রয়েছে ভারতীয় শাস্ত্রীয় নৃত্য ভরতনাট্যম, যা তিনি চার বছর ধরে লন্ডনে শিখেছেন, এবং কত্থক যেমন পশ্চিমা নৃত্য সালসা, যা তিনি দুই বছর ধরে মুম্বাইয়ে শিখেছেন। এছাড়াও তিনি পাশ্চাত্য শাস্ত্রীয় সঙ্গীতে সুপ্রশিক্ষিত, যা তিনি ইউকে-তে হেলেনা শেনালের কাছে তিন বছর ধরে শিখেছেন। পাশাপাশি ভারতীয় শাস্ত্রীয় সঙ্গীত যা তিনি পণ্ডিত অস্কারান শর্মার কাছ থেকে শিখেছেন।
সীতাকুণ্ড হত্যাকাণ্ড
সীতাকুণ্ড হত্যাকাণ্ড (Sitakunda massacre) যা ১৯৫০ সালের ১৫ই ফেব্রুয়ারি হিন্দু তীর্থযাত্রীদের উপর সংগঠিত হত্যাকাণ্ডকে নির্দেশ করে। সমগ্র পূর্ব বাংলা, আসাম ও ত্রিপুরা থেকে তীর্থযাত্রীরা মহা শিবরাত্রি উপলক্ষে হিন্দু ধর্মের পূর্ণ্যভূমি সীতাকুণ্ডের চন্দ্রনাথ পাহাড়ে অবস্থিত চন্দ্রনাথ মন্দির যাওয়ার পথে সীতাকুণ্ড রেলস্টেশন এলাকায় সশস্ত্র আনসার ও মুসলিমদের আক্রমণের শিকার হয়।
ঘটনাবলী
তীর্থযাত্রীরা সীতাকুন্ড যাওয়ার আগে চাটগাঁয় এসে পৌঁছুলে তাদের ওপর আনসাররা আক্রমণ করে। ১৪ই ফেব্রুয়ারির সন্ধেবেলার মধ্যেই চাটগাঁয় অবস্থিত সমস্ত তীর্থযাত্রীকে হত্যা করা হয়। ১৫ই ফেব্রুয়ারির সকালে প্রচুর তীর্থযাত্রী সীতাকুন্ড স্টেশনে নামে। নামার সাথে সাথেই আনসাররা তাদের ওপর আক্রমণ করে। ট্রেনের প্রতিটা কামরায় ঢুকে ঢুকে সবাইকে হত্যা করে। একইভাবে যতগুলো ট্রেন প্লাটফর্মে ঢোকে, প্রতিটায় বসে থাকা তীর্থযাত্রীদের হত্যা করা হয়। স্টেশনের কাছে অনেক হিন্দু বাড়িতে আগুন ধরিয়ে দেওয়া হয়।
বাস টপোলজি
টপোলজির প্রধান ক্যাবলটিকে বলা হয় ব্যাকবোন (Backbone)। সিগন্যাল যখন ব্যাকবোন এ চলাফেরা করে তখন শুধু প্রাপক কম্পিউটার সিগন্যাল গ্রহণ করে, বাকিরা একে অগ্রাহ্য করে।
এ টপোলজি ছোট আকারের নেটওয়ার্কে ব্যবহার খুব সহজ, সাশ্রয়ী ও বিশ্বস্ত। এ সংগঠনে কোনো কম্পিউটার নষ্ট হয়ে গেলে সম্পূর্ণ সিস্টেম নষ্ট হয়ে যায় না। বাস টপোলজিতে একই নেটওয়ার্ক এ ভিন্ন ক্যাবল ব্যবহৃত হতে পারে।
সিক্কি ঘাস শিল্প
থাম্ব|200x200পিক্সেল|সিক্কি ঘাসের হস্তশিল্প সিক্কি ঘাসের কারুশিল্প হল নানা রকমের হস্তশিল্প, যেগুলি ভারতের বিহার এবং উত্তর প্রদেশে পাওয়া সিক্কি নামে পরিচিত বিশেষ ধরনের ঘাস থেকে তৈরি করা হয়ে থাকে। সিক্কি ঘাস থেকে বিভিন্ন সামগ্রী তৈরির এই কারুশিল্পটি বিহার প্রদেশের প্রাচীন লোকশিল্পগুলোর একটি।
নেপালের দক্ষিণ অঞ্চলের সমভূমিতে থারু নারীরা বহু শতাব্দী ধরে সিক্কি ঘাস থেকে ঐতিহ্যবাহী ঝুড়ি বুনে আসছেন। বর্তমানে অনেক থারু নারী সহযোগী নেটওয়ার্কের মাধ্যমে সিক্কি হস্তশিল্প তৈরিতে নিযুক্ত রয়েছেন।
ঘাস সংগ্রহ
বর্ষাকালে হরিজনরা সিক্কি ঘাস সংগ্রহ করে এবং বিক্রি করার আগে সেগুলো তারা শুকিয়ে নেয়। ঘাসটি সাপ্তাহিক হাট বা বাজারে এবং ভ্রমণকারীদের কাছে ফেরিওয়ালার মাধ্যমেও বিক্রি করা হয়। এর মূল্যের হার অনেক কিছুর উপর ভিত্তি করে নির্ণীত হয় এবং প্রতিনিয়ত পরিবর্তিত হয়। তবে সিক্কি ঘাস ওজন করে বিক্রি হয় না, বরং মুষ্টি দ্বারা পরিমাপ করে বিক্রি হয়।
পদ্ধতি
সিক্কি শুকানো হয় এবং এর ফুলের মাথাগুলো কেটে ফেলা হয়। ফলস্বরূপ পাওয়া যায় সূক্ষ্ম সোনালি আঁশ যা খেলনা, পুতুল এবং ঝুড়ি (ডোলচি) তৈরি এবং বুননে ব্যবহৃত হয়। কখনও কখনও এসব সামগ্রীর গায়ে রঙ দিয়ে বিভিন্ন নকশা আঁকা হয়।
পৌতি নামে পরিচিত সিক্কির তৈরি বাক্স কন্যা সন্তানকে তাদের বিয়ের উপলক্ষে বাবার পক্ষ থেকে দেওয়া হয়। বাক্সগুলো সিন্দুর, অলঙ্কার এবং গহনা রাখার জন্য ব্যবহৃত হয়।
পিরোজপুর জেলা
পিরোজপুর জেলা বাংলাদেশের দক্ষিণাঞ্চলের বরিশাল বিভাগের একটি প্রশাসনিক অঞ্চল।
অবস্থান ও আয়তন
পিরোজপুরের উত্তরে বরিশাল জেলা ও গোপালগঞ্জ জেলা, দক্ষিণে বরগুনা জেলা, পূর্বে ঝালকাঠি জেলা ও বরগুনা জেলা, পশ্চিমে বাগেরহাট জেলা ও সুন্দরবন। পশ্চিমে বলেশ্বর নদী পিরোজপুরকে বাগেরহাটের থেকে আলাদা করেছে।
প্রশাসনিক এলাকাসমূহ
পিরোজপুর জেলা ৭টি উপজেলা, ৭টি থানা, ৪টি পৌরসভা, ৫৪টি ইউনিয়ন ও ৩টি সংসদীয় আসন নিয়ে গঠিত।
উপজেলাসমূহ
পিরোজপুর জেলায় মোট ৭টি উপজেলা রয়েছে। উপজেলাগুলো হল:
জনসংখ্যার উপাত্ত
২০১১ সালের আদমশুমারি অনুযায়ী পিরোজপুর জেলার মোট জনসংখ্যা ১১,১৩,২৫৭ জন। এর মধ্যে পুরুষ ৫,৪৮,২২৮ জন এবং মহিলা ৫,৬৫,০২৯ জন। মোট পরিবার ২,৫৬,০০২টি।
শিক্ষা
২০১১ সালের আদমশুমারি অনুযায়ী পিরোজপুর জেলার সাক্ষরতার হার ৬৪.৯%।
ইতিহাস
বর্তমান পিরোজপুর জেলা বঙ্গোপসাগরের ঔরসজাত জোয়ার-ভাটার পলিরেণুতে গড়া একটি পলল ভূ-ভাগ। সমুদ্রের লোনাজল স্নাত হয়ে গাঙ্গেয় বদ্বীপের দক্ষিণভাগে সাগরবক্ষে একদিন যে মৃত্তিকা উঁকি দিয়েছিল, সেটিই কালক্রমে পরিণত হয়েছে জনপদে, মুখরিত হয়েছে জনকোলাহলে। তবে গাঙ্গেয় বদ্বীপের যে ভূ-ভাগ নিয়ে পিরোজপুর জনপদ গঠিত, সে অঞ্চল অপেক্ষাকৃত বয়সে নবীন ও বাংলাদেশের দক্ষিণভাগে অবস্থিত প্রান্ত ভূগোলের অন্তর্ভুক্ত।
ভূ-ভাগের গঠন
পৌরাণিক ও ঐতিহাসিক মতে, ঋগবেদের আমলেও বঙ্গের দক্ষিণভাগ ছিল অতল সমুদ্রে নিমজ্জিত। মৌর্যযুগে পলল সংযোগে বাকলা-চন্দ্রদ্বীপ গড়ে ওঠলে ভূ-তাত্ত্বিকভাবে ক্রমশ পিরোজপুর ভূ-ভাগের পলল উত্থান ঘটে। পৌরাণিক নদী গঙ্গার পূর্বগামী শাখা নলিনী, হলদিনী, পাবনী নামে পরিচিত ছিল। পৌরাণিক নদীর উত্তরসূরী আধুনিক গঙ্গা, পদ্মা, মেঘনা, ব্রহ্মপুত্র, সুগন্ধার পলিরেণু গাঙ্গেয় বদ্বীপে যে সব দ্বীপ তথা নব্য ভূ-ভাগ সৃষ্টি করে, পিরোজপুর জেলার জনপদ সে সব দ্বীপেরই অংশবিশেষ। তবে জনপদ হিসেবে গড়ে ওঠেছে আরও পরে। ঐতিহাসিকদের ধারণায় পাল ও সেন আমলে বিচ্ছিন্নভাবে জনবসতি গড়ে উঠতে শুরু করলেও মূলত মোগল ও সুলতানি আমলে এ অঞ্চলে ব্যাপক জনবসতি গড়ে ওঠে। তবে উনিশ শতক পর্যন্ত পিরোজপুর জেলার একটি অংশ ছিল জলাশয়। এর মধ্যে স্বরূপকাঠির সাতলা, নাজিরপুরের বিল ও ভান্ডারিয়া অঞ্চলে চেচরি-রামপুর বিল অন্যতম।
মোগলদের শুল্ক ঘাঁটি ও ব্যবসা কেন্দ্র
মোগল আমলে সেলিমাবাদ ছিল অন্যতম লবণ ব্যবসা কেন্দ্র। ফলে এখানে ছিল মোগলদের একটি শক্তিশালী লবণ চৌকি। এ চৌকি থেকে মোগলরা আবগারি শুল্ক আদায় করতেন। মোগল আমলে মোগল নবাবদের ও অমাত্যদের অনেকেই ছিলেন লবণ ব্যবসার সাথে জড়িত। এদের মধ্যে মীরজুমলা ও রেজাখানের লবণ ব্যবসা ছিল। শায়েস্তাখানের আমলে অনেক ইউরোপীয় সেলিমাবাদ তথা পিরোজপুরে ব্যবসা শুরু করে। ঢাকায় বসে তারা দক্ষিণাঞ্চলে লবণ ব্যবসা চালাতেন। তাছাড়া ঢাকার মোগল নৌবহরের জন্য উন্নতমানের কাঠ ও নৌযান তৈরির কারিগর যেত সেলিমাবাদ থেকে।
জমিদার ও রাজস্ব প্রশাসন
মোগল সম্রাট শাহজাহানের আমলে কিংকর ভূইয়ার পুত্র মদনমোহন রাজ অমাত্য হিসেবে রায় উপাধি পান এবং সম্রাট জাহাঙ্গীরের আমলে সেনাধ্যক্ষ হিসেবে কৃতিত্ব প্রদর্শন করে নিজপুত্র শ্রীনাথ রায়ের নামে সেলিমাবাদ পরগণা বন্দোবস্ত নেন। বর্তমান পিরোজপুর জেলার অধিকাংশ ছিল সেলিমাবাদ পরগণার অংশ এবং রায়েরকাঠির রায় পরিবার ঝালকাঠির নিকটে সুতালরিতে রাজস্ব স্থাপনা বা কাছারি স্থাপন করে এ অঞ্চলে প্রথম রাজস্ব প্রশাসন গড়ে তোলেন। পরে তা রায়েরকাঠিতে স্থানান্তরিত হয়। তবে ঘন ঘন মগ-পর্তুগীজ আক্রমণ ও লুটতরাজের ফলে অধিবাসীরা স্থান ত্যাগ করলে রাজস্ব ও প্রশাসনিক কেন্দ্রও পরিবর্তন করতে হত। রেনেলের বিখ্যাত বেঙ্গল এ্যাটলাস-এ এ অঞ্চল পর্তুগীজ আক্রমণে বিরাণ ভূমি বলে চিহ্নিত রয়েছে। ঢাকার নায়েব নাজিমদের শাসনামলে বাকি খাজনার দায়ে সেলিমাবাদ পরগণা নায়েব নাজিম ওয়াজিস খানের দখলে যায়। তবে পরে পরগণার দায়িত্ব পুনরায় ফেরত পান। ১৭৪৯ সালে আগাবাকের সেলিমাবাদ দখল করেন এবং ১৭৫৩ সালে আগাবাকের মৃত্যুবরণ করলে রাজস্ব প্রশাসনের দায়িত্ব চলে যায় রাজা রাজবল্লভের ওপর। তবে রায়েরকাঠির জমিদারগণ ইস্ট ইন্ডিয়া কোম্পানির দেওয়ান গোকুল চন্দ্র ঘোষালের সাহায্যে জমিদারীর একটা অংশ উদ্ধার করতে সক্ষম হন। ঢাকার চীফ ও সেলিমাবাদের লবণ ব্যবসায়ী মি. বারওয়েলের মধ্যস্থতায় ১৭৭২ সালে সেলিমাবাদ পরগণার একাংশ সহযোগিতার স্বীকৃতি স্বরূপ গোকুল ঘোষালকে দান করা হয়। সেলিমাবাদের জমিদারি এভাবে 'রায়' ও 'ঘোষাল' পরিবারের মাঝে বিভক্ত হয়ে যায়। পিরোজপুর শহরে উকিলপাড়ার তহসিল কাছারি ছিল ঘোষালদের রাজস্ব কেন্দ্র। পরবর্তীতে কতিপয় ইংরেজ বণিক নামে-বেনামে সেলিমাবাদ পরগণায় ঘোষাল স্টেটের তালুক কেনেন। এসব ব্যবসায়ীদের মধ্যে অন্যতম ছিলেন লুকাস, ফিসার, টোয়াইডেল ও কোম্বার। তারা তাদের পত্নীদের নামে তালুক ক্রয় করে লবণ ব্যবসা করতেন। ফলে রাজস্ব প্রশাসনের জন্য ঘোষাল পরিবার সেলিমাবাদ পরগণায় কয়েকটি শুল্ক আদায় কেন্দ্র প্রতিষ্ঠা করে ইস্ট ইন্ডিয়া কোম্পানির আগেই পিরোজপুরে রাজস্ব প্রশাসন গড়ে তোলেন। রাজস্ব আদায়ের ক্ষেত্রে সেলিমাবাদের এত সুনাম ছিল যে, রাজবল্লভের পুত্র কৃষ্ণ দাস কয়েকটি বৃহত্ নৌকাযোগে লবণ শুল্ক থেকে প্রাপ্ত যে বিপুল অর্থ নিয়ে ফোর্ট উইলিয়ামে আশ্রয় নিয়েছিলেন, তার সিংহভাগ ছিল সেলিমাবাদ পরগণা থেকে লবণ শুল্ক হিসেবে আদায় করা অর্থ সেলিমাবাদ পরগণার অর্থনৈতিক গুরুত্ব এমন ছিল যে, এ পরগণা হতে অন্তত ১০টি ক্ষুদ্র পরগণা ও অনেকগুলো তালুক সৃষ্টি করা হয়। তাছাড়া উনিশ শতকের ষাটের দশকে ঝালকাঠি, কানখালি, সরিকল ও পিরোজপুরে 'টোল' স্টেশন স্থাপন করা হয়। আবগারি শুল্ক আদায় ও আইনি কার্যক্রমের সুবিধার জন্য উনিশ শতকের ষাটের দশকে কেওয়ারি থানার তেজকাটি, কুমারখালী, পিরোজপুর, রায়গঞ্জ, বানারিপাড়া, কেওয়ারী এবং টগরা থানার হলতা, ভগিরথপুর, তেলিখালী, মঠবাড়িয়া, দাউদখালী, ভান্ডারিয়া ও টগরাতে স্ট্যাম্প ভেন্ডিং ব্যবস্থা ছিল।
প্রথম পুলিশী থানা
এ সব পরগণা থেকে প্রাপ্ত রাজস্ব এবং লবণ খাত থেকে আদায়কৃত শুল্কের নিরাপত্তার জন্য এ অঞ্চলে একটি পুলিশী থানা স্থাপন ছিল জরুরি। তাছাড়া অষ্টাদশ শতকের শেষের দিকে বলেশ্বর ও কচুয়া নদীতে নৌ-ডাকাতি ছিল নৈমিত্তিক ব্যাপার। এ সময় বলেশ্বর নদীপথে কলকাতার সঙ্গে ঢাকা-সিলেট আসাম ও কাছাড় পথে নৌ-যাতায়াত ছিল। লিন্ডসে নামক সিলেটের একজন কালেক্টর ও ম্যাজিস্ট্রেট কলকাতা থেকে নৌ-পথে সিলেট যাওয়ার পথে কচা নদীতে নৌ-ডাকাতের কবলে পড়েন। ফলে ফোর্ট উইলিয়াম থেকে ঢাকার প্রাদেশিক কাউন্সিলের কাছে নির্দেশ আসে বলেশ্বর নদীতে জল থানা স্থাপন করার। ১৭৯০ সালে গভর্নর লর্ড কর্নওয়ালিশ ভারত শাসন ব্যবস্থায় পরিবর্তন ঘটান এবং জেলা সৃষ্টি করেন। ১৭৯৭ সালে ঢাকা-জালালপুর জেলা থেকে আলাদা করে বাখরগঞ্জ জেলা সৃষ্টি করা হয় এবং বৃহত্তর জেলাগুলোতে সার্কেল থানা ও পুলিশ ফাঁড়ি থানা স্থাপন করা হয়। বাখরগঞ্জ জেলা সৃষ্টি করে যে ১০টি থানা স্থাপিত হয়েছিল তার মধ্যে বর্তমান পিরোজপুর অঞ্চলে টগরা, কাউখালী ও কেওয়ারী থানা ছিল অন্যতম। কালীগঙ্গা নদীতীরে ছিল কেওয়ারী থানার অবস্থান। স্বরূপকাঠি, নাজিরপুর, বানারীপাড়া এবং ঝালকাঠির একাংশ ছিল এ থানার অন্তর্গত। নদীভাঙ্গনে কেওয়ারী থানাই পরবর্তীতে স্বরূপকাঠিতে স্থানান্তরিত হয়। পক্ষান্তরে, পাড়েরহাটে ছিল টগরা থানার প্রধান কেন্দ্র। বর্তমান পিরোজপুর, ভাণ্ডারিয়া, কাঠালিয়া, বামনা, পাথরঘাটা, মঠবাড়িয়া ছিল এ থানার অন্তর্গত। পরে ১৮৫৯ সালে মঠবাড়িয়ায় আলাদা থানা প্রতিষ্ঠিত হয়। বর্তমান কাউখালী, রাজাপুর ও ঝালকাঠির একাংশ নিয়ে ছিল কাউকালী থানা। মোগল আমল থেকেই কাউখালী ছিল মোগলদের লবণ শুল্ক কেন্দ্র। কথিত আছে যে, ১৬২৮ সালে যুবরাজ শাহাজাহান ঢাকা সফরকালে কাউখালী আসেন এবং সেলিমাবাদ পরগনার জমিদার মদন মোহন তার সাথে দেখা করেন। এ সময় ঝালকাঠির লুত্ফাবাদ ছিল সেলিমাবাদ পরগনার সদর দফতর। ১৬৫৮ সালে রায়ের কাঠির জঙ্গল আবাদ করে জমিদার রুদ্র নারায়ণ রায় লুত্ফাবাদ থেকে পিরোজপুরের রায়ের কাঠিতে এসে বসবাস শুরু করলে রায়েরকাঠিকে কেন্দ্র করেই পিরোজপুর অঞ্চলের নতুন নতুন আবাদ ও সমৃদ্ধি ঘটতে শুরু করে। ঝালকাঠির সন্নিকটে সুতালরি বন্দর, রায়ের কাঠির নিকটস্থ বন্দর কুমারখালী ও পার্শ্ববর্তী রাজগঞ্জ বা রাজারহাট, বাখরগঞ্জ, বারৈকরন ও নলছিটি ছিল অষ্টাদশ শতকে সেলিমাবাদ পরগনার গুরুত্বপূর্ণ ব্যবসা-বাণিজ্য কেন্দ্র। ফলে এ অঞ্চল মোগল নবাব, অমাত্য ও ইস্ট ইন্ডিয়া কোম্পানিসহ দেশি-বিদেশি বণিকদের নজরে আসে। লবণ ব্যবসার পাশাপাশি চালের ব্যবসাও ছিল লাভজনক। বহু আর্মেনিয়ান, পর্তুগীজ ব্যবসায়ী, ঢাকার লৌহজং-এর পাল চৌধুরী, কুণ্ডু ও ঢাকার নবাব পরিবারের ইউরোপীয়দের সাথে লবণ ব্যবসা উনিশ শতকের মাঝামাঝি পর্যন্ত অব্যাহত ছিল। তাছাড়া লবণ শুল্ক আদায়ের জন্য চরখালী, রমনা-বামনা ও গুলশাখালীতে ছিল লবণ চৌকি। ১৮২৯ সনে এ এলাকা ঢাকা বিভাগের 'কমিশনার অব রেভিনিউ'-এর অধীনে আসে। তবে অষ্টাদশ শতকের শেষের দিকে ব্যবসা দেখাশুনার জন্য বারৈকরণে কোম্পানির রেসিডেন্ট বসবাস করতো ও ১৭৭০ এবং ১৭৮৭ সালের দুর্ভিক্ষের সময়ে বহু দেশীয় ও ইংরেজ বণিক সেলিমাবাদ অঞ্চলে চালের ব্যবসায় ঝুঁকে পড়ে। ইস্ট ইন্ডিয়া কোম্পানির রেকর্ডে দেখা যায় জনৈক আর্মেনিয়ান খাজা কোয়ার্ক বা 'কাউ' সাহেবের লবণ ব্যবসা ছিল কাউখালীতে। তার নামেই কাউখালীর নামকরণ হয়েছে। তাদের নিরাপত্তা দেয়ার জন্য এ অঞ্চলে কোম্পানির বরকন্দাজ নিয়োগ করা হলেও আনুষ্ঠানিকভাবে পুলিশী থানা স্থাপন না করা পর্যন্ত কোন স্থায়ী নিরাপত্তা ব্যবস্থা ছিল না।
পিরোজপুর মহকুমার উৎপত্তি
ক্রমশ জনসংখ্যা বৃদ্ধি, ১৮৫৪ সালের সিংখালী বিদ্রোহ, উপুর্যপরি বলেশ্বর, দামোদর, কচুয়া ও কালিগঙ্গা নদীতে নৌ-ডাকাতির উত্পাত বন্ধ করার লক্ষ্যে ১৮৫৬ সালে বাখরগঞ্জের জেলা ম্যাজিস্ট্রেট এইচ, এ, আর আলেকজান্ডার বর্তমান পিরোজপুর অঞ্চলে একটি মহকুমা সৃষ্টির প্রস্তাব করেন। কিন্তু ১৮৫৭ সালে সিপাহী বিদ্রোহ হওয়ার কারণে তা কিছুটা বিলম্বিত হয়। অতঃপর ১৮৫৯ সালের ২৮ অক্টোবর পিরোজপুর মহকুমা স্থাপিত হয়। এর আগে পিরোজপুর ছিল টগরা থানার একটি গ্রাম। তখন টগরা, কাউখালী ও কেওয়ারী থানা ছাড়াও তৎকালীন যশোর (বর্তমান বাগেরহাট) জেলার কচুয়া ছিল পিরোজপুর মহকুমার অন্তর্ভুক্ত। ১৮৬৩ সালে রেভিনিউ সার্ভের পরে বাগেরহাট মহকুমার সৃষ্টি হলে কচুয়া পিরোজপুর মহকুমা থেকে আলাদা হয়। পিরোজপুরে মহকুমা সৃষ্টির পূর্বেই কাউখালীতে মুন্সেফি আদালত অফিস স্থাপিত হয়েছিল। ফলে মহকুমার প্রথমদিকের কাজকর্ম ১৮৬৬ সাল পর্যন্ত চলতো কাউখালীতে। পিরোজপুর মুন্সেফি আদালত, মহকুমা ম্যাজিস্ট্রেটের দফতর স্থাপনের জন্য রায়েরকাঠির জমিদার রাজকুমার রায় ও তদীয় পত্নী হেরিয়েটা লুকাস একটি দ্বিতল ভবন প্রদান করলে কাউখালী থেকে মহকুমা কার্যালয় পিরোজপুরে স্থানান্তরিত হয়। এ সময় টগরা থানা ও পাড়েরহাট থেকে স্থানান্তরিত হয় পিরোজপুরে। ১৮৬৫ সালে পিরোজপুরে সাবরেজিস্ট্রি অফিস, দাতব্য চিকিত্সালয় ও মুন্সেফ আদালতে দেওয়ানী মোকাদ্দমা শুরু হলে পূর্ণাঙ্গ মহকুমার কার্যক্রম শুরু হয়। উল্লেখ্য যে, ১৭৮১ সাল থেকে ১৭৯৭ সাল পর্যন্ত পিরোজপুর ছিল ঢাকা দেওয়ানী আদালতের অধীন এবং ১৭৯৭ থেকে ছিল বাখেরগঞ্জের অধীনে। কাউখালী মুন্সেফ আদালতের অধীনে প্রথমে কেওয়ারী ও টগরা পরে মঠবাড়িয়া থানা যুক্ত হয়। ১৮৭৩ সালে বিচারিক কাজের সুবিধার্থে জেলখানা, ১৮৮৫ সালের ১লা জুলাই পিরোজপুর মিউনিসিপ্যালিটি, ১৮৮৭ সালে লোকাল বোর্ড এবং উনিশ শতকের শেষের দিকে পিরোজপুরে বেশ কয়েকটি শিক্ষা প্রতিষ্ঠান গড়ে উঠলে পিরোজপুরে নাগরিক সুবিধাসহ শহর গড়ে ওঠে।
অন্যদিকে, জনবৃদ্ধির সাথে সামঞ্জস্য রেখে পিরোজপুর মহকুমার থানার সংখ্যা বৃদ্ধি ও পুনঃবিন্যাস করা হয়। উনিশ শতকের মাঝামাঝি থেকে পিরোজপুর অঞ্চলে জনবৃদ্ধি ও আইন-শৃঙ্খলা পরিস্থিতি বিবেচনায় পুলিশী সার্কেলগুলোর পুনঃবিন্যাস ঘটে এবং নতুন থানার সৃষ্টি হয়। ১৮২৪ সালে বারৈকরণ থানা বিভক্ত করে ঝালকাঠি ও নলছিটি থানা গঠন করা হয়। ১৮৫৯ সালে বর্তমান ভাণ্ডারিয়া, কাঠালিয়া, পাথরঘাটা ও বামনা থানা অঞ্চলের ১৫৬ ব.মা. আয়তন নিয়ে মঠবাড়িয়া থানার সৃষ্টি হয়। ১৮৬৩ সালে পিরোজপুর মহকুমা থেকে কচুয়া থানা আলাদা হয়ে তৎকালীন যশোর জেলাভুক্ত হয়। ১৮৭২ সালে মঠবাড়িয়া সার্কেলের অধীনে ভাণ্ডারিয়ায় পুলিশ ফাঁড়ি স্থাপন করা হয়। পরে ১৯১২ সালে পূর্ণাঙ্গ পুলিশ স্টেশনে পরিণত করা হয়। এ সময় প্রতিটি থানায় ১জন সাব ইন্সপেক্টর, ২ জন হেড কনস্টেবল ও ১২জন কনস্টেবল নিয়ে গঠিত হত। ১৮৬০ সালের পরে চৌকিদারী ও দফাদারী ব্যবস্থা চালু হলে থানার অধীনে তাদের ন্যস্ত করা হয়। ১৯০৬ সালে স্বরূপকাঠিকে বিভক্ত করে নাজিরপুর এবং ১৯১০ সালে বানারিপাড়া থানা সৃষ্টি হয়। পূর্বের কেওয়ারি থানা স্থানান্তরিত হয় স্বরূপকাঠিতে। ১৯৬৯ সালে বরগুনা মহকুমা প্রতিষ্ঠিত হলে বামনা ও পাথরঘাটা থানাকে বরগুনা মহকুমার অন্তর্ভুক্ত করা হয়। ১৯৭০ সালে ঝালকাঠি মহকুমা প্রতিষ্ঠিত হলে পিরোজপুর মহকুমা হতে কাঁঠালিয়া থানাকে ঝালকাঠির সাথে যুক্ত করা হয়। ১৯৭৬ সালে পিরোজপুর সদর থানা থেকে আলাদা করে ইন্দুরকানি থানা প্রতিষ্ঠিত হয়। ২০০২ সালে উপজেলা পদ্ধতি চালু হলে এ উপজেলার নামকরণ করা হয় 'জিয়ানগর'। ১৯৮৪ সালে মহকুমাগুলো জেলায় উন্নীত হলে ৭টি উপজেলার ৬৪৫টি গ্রাম নিয়ে পিরোজপুর জেলা গঠিত হয়। উপজেলাগুলো হচ্ছে ভাণ্ডারিয়া, কাউখালী, মঠবাড়িয়া, নাজিরপুর, নেছারাবাদ (স্বরূপকাঠি) পিরোজপুর সদর ও ইন্দুরকানী। ১৯৮৮ সালে গঠিত হয়েছে পিরোজপুর জেলা পরিষদ।
মুক্তিযুদ্ধে পিরোজপুর
১৯৭১ সালে বঙ্গবন্ধু শেখ মুজিবুর রহমানের ৭ মার্চের ভাষণের প্রেক্ষিতে দেশের অন্যান্য স্থানের মত তৎকালীন পিরোজপুর মহকুমার প্রতিটি গ্রামে গড়ে ওঠে প্রতিরোধের দুর্গ। পিরোজপুর শহরতলীতে রায়েরকাঠী জমিদারবাড়ির পরিত্যক্ত ভবনে গড়ে ওঠে একটি মুক্তিযোদ্ধা ক্যাম্প। শত্রুর বিরুদ্ধে ৩ মার্চ বিকালে ঢাকা থেকে আগত সামসুল হক, ছাত্রলীগ নেতা ওমর ফারুক ও আওয়ামীলীগ নেতা বদিউল আলমের নেতৃত্বে ছাত্রলীগের কর্মীরা পিরোজপুরে পাকিস্তানি পতাকায় অগ্নিসংযোগ করতে করতে মিছিল সহকারে শহর প্রদক্ষিণ করে। এর আগে ২মার্চ ছাত্র ইউনিয়ন শহরে বাঁশের লাঠি ও ডামি রাইফেল নিয়ে সদর রাস্তায় সকাল দিকে সুশৃঙ্খল মহড়া প্রদর্শন করলে পথচারী জনসাধারণ করতালি দিয়ে তাঁদের অভিনন্দন জানায়। ছাত্রলীগ নেতা ওমর ফারুক ২৩ মার্চ শত শত জনতার উপস্থিতিতে স্থানীয় টাউন হল মাঠের শহীদ মিনারে বাংলাদেশের মানচিত্র খচিত পতাকা উড়িয়ে দেন। ২৫ মার্চ দিবাগত রাতে বরিশাল থেকে নূরুল ইসলাম মঞ্জুর টেলিফোনে বঙ্গবন্ধু শেখ মুজিবুর রহমানের স্বাধীনতা ঘোষণা পিরোজপুরে পাঠান। এসময় পিরোজপুরে আওয়ামীলীগের নির্বাচিত এম.এন.এ (মেম্বর অব ন্যাশনাল এসেম্বলি) ছিলেন এ্যাডভোকেট এনায়েত হোসেন খান। ২৬ মার্চ বিকেলে পিরোজপুর টাউনহল ময়দানের জনসভায় অস্ত্র সংগ্রহের আহবান জানালে এ্যাডভোকেট এনয়েত হোসেন খান, ডাঃ আব্দুল হাই, ডাঃ ক্ষিতীষ চন্দ্র মন্ডল, এ্যাডভোকেট আলী হায়দার খান, স্বরূপকাঠির জাহাঙ্গীর বাহাদুর, ফজলুল হক খোকন, জামালুল হক মনু প্রমূখ স্বাধীনাতা প্রেমী জনতা টাউন হলের অদূরে পিরোজপুর মহকুমা প্রশাসকের অফিস সংলগ্ন অস্ত্রাগারটি আক্রমণ করে সমস্ত রাইফেল, বুলেট সংগ্রহ করেন। ১৯৭১ সালের ২৬ মার্চে সংগ্রাম পরিষদের জনসভা চলছিল গোপাল কৃষ্ণ টাউন ক্লাব মাঠে। এই সভায় তদানীন্তর এম, এন,এ অ্যাডভোকেট এনায়েত হোসেন খান ঢাকায় পাকিস্তানি সৈন্যদের নৃশংস, নির্মম হত্যাকান্ডের বিবরন দিয়ে ভাষন দেয়ার সময় স্বাধীনতাকামী উপস্থিত জনতা উত্তেজিত হয়ে ‘ অস্ত্র চাই অস্ত্র চাই’ ধ্বনি দিতে থাকলে তিনি জনতাকে আশ্বস্ত করে বলেন আজ এখনই অস্ত্রাগার লুন্ঠন করে তোমাদের হাতে স্বাধীনতা যুদ্ধের জন্য অস্ত্র তুলে দেয়া হবে। বক্তব্য শেষ হওয়ার সাথে সাথে উত্তেজিত জনতা অস্ত্রাগারের দিকে এগিয়ে যায়। পিরোজপুরের মহকুমা প্রশাসকের অফিস সংলগ্ন অস্ত্রাগারটি লুণ্ঠনে নেতৃত্ব দেন অ্যাডভোকেট এনায়েত হোসেন খান, ডাঃ আব্দুল হাই, ডাঃ ক্ষিতীশ চন্দ্র মন্ডল, অ্যাডেভোকেট আলী হায়দার খান, জাহাঙ্গীর বাহাদুর, ফজলুল হক খোকন প্রমুখ। সুশৃংখলভাবে এখান থেকে অস্ত্র উদ্ধার করা হয়। তারমধ্যে ৪২ টি রাইফেল হস্তগত করে নকশালপন্থীরা, ২২ টি বন্দুক চলে যায় শান্তি কমিটির হাতে। ২৮ মার্চ পিরোজপুর উচ্চ বিদ্যালয়ে একটি ক্যাম্প স্থাপন করা হয়। এখানে সাধারণ মানুষদের অস্ত্র প্রশিক্ষণ শুরু হয়। ১৯ মে ১৯৭১ অস্ত্রাগারের আর.এস.আই. গোলাম মাওলা বাদী হয়ে পিরোজপুর থানায় ৫৫ জনকে আসামী করে এই ৫নং মামলা দায়ের করেন।